Diari Oficial de la Generalitat Valenciana


Sumari del DOGV 4665, del 08-01-2004 (2003/13885)

Convocatòria i bases específiques, aprovades per la Resolució de l'Alcaldia de data 25 de novembre de 2003, que han de regir (junt amb les bases generals que van ser publicades en el BOP núm. 2, de data 3 de gener de 1996), el procés selectiu per a la provisió d'una plaça d'auxiliar de biblioteca i una altra de subaltern de piscina, vacants en la plantilla de funcionaris d'este ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/13617


Data del document
:   28-11-2003

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * personal de serveis
    * professió de la informació
    * concurs administratiu
    * administració local

Convocatòria i bases específiques, aprovades per la Resolució de l'Alcaldia de data 25 de novembre de 2003, que han de regir (junt amb les bases generals que van ser publicades en el BOP núm. 2, de data 3 de gener de 1996), el procés selectiu per a la provisió d'una plaça d'auxiliar de biblioteca i una altra de subaltern de piscina, vacants en la plantilla de funcionaris d'este ajuntament. [2003/F13542]
  
Auxiliar de biblioteca
  
1. Denominació de la plaça: auxiliar de biblioteca.
  
2. Naturalesa: funcionarial, classificada en el grup D.
  
3. Nombre de places: una, es constituirà una borsa de treball per a cobrir interinament places vacants o baixes temporals.
  
4. Titulació exigida: Graduat Escolar o equivalent.
  
5. Tribunal específic: assessors del tribunal que podran assistir a la sessió amb veu però sense vot:
  
Un especialista de valencià.
  
6. Sistema de selecció: oposició.
  
7. Drets d'examen: 18,75 euros. Les persones interessades efectuaran l'ingrés en el número de compte següent: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 2709334444. El justificant de l'ingrés haurà d'entregar-se junt amb la instància.
  
Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'Oficina d'Ocupació, on conste que està desocupat i que no percep cap prestació ni subsidi de desocupació.
  
8. Proves de l'oposició
  
8.1. Exercicis obligatoris i eliminatoris
  
Primer exercici. Este exercici consistirà en un qüestionari de preguntes amb respostes alternatives sobre els temes que componen els grups I i II del temari, matèries comunes i específiques, amb un mínim de 50 preguntes. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, entre les propostes presentades en eixe moment pels membres del tribunal. Esta prova es puntuarà de 0 a 10 punts, i caldrà un mínim de cinc punts per a superar-la.
  
Segon exercici. Consistirà a desenrotllar per escrit, durant un període màxim d'una hora, un tema assenyalat pel tribunal immediatament abans del començament de l'exercici, relacionat amb el grup II de la convocatòria, matèries específiques; el tema se seleccionarà pel tribunal per sorteig celebrat immediatament abans del començament de l'exercici, entre els proposats en eixe moment pels membres d'este; es valoraran els coneixements del tema, el nivell de formació general, la composició gramatical i la claredat en l'exposició. Esta prova es puntuarà de 0 a 10 punts, caldrà un mínim de cinc punts per a superar-la.
  
Tercer exercici. Consistirà en una prova pràctica que constarà en la realització d'un escrit utilitzant Word 7.0., Acces i Excel. Esta prova es puntuarà de 0 a 10 punts, caldrà obtindre un mínim de 5 punts per a superar-la.
  
8.2. Exercicis obligatoris i no eliminatoris
  
Quart exercici. Consistirà en la realització de dos proves.
  
Coneixement oral del valencià, per mitjà de lectura d'un text elegit pel tribunal i conversació sobre este.
  
Coneixement escrit del valencià, per mitjà d'una traducció del valencià al castellà i del castellà al valencià, d'un text elegit pel tribunal, durant un temps màxim de 40 minuts. La qualificació global d'este exercici serà de 0 a 2 punts
  
La qualificació final del procés selectiu vindrà determinada per la suma dels punts obtinguts en els exercicis de l'oposició.
  
9. Temari per a auxiliar de biblioteca
  
Grup I: Matèries comunes
  
Tema 1: La Constitució espanyola de 1978. Estructura i principis fonamentals.
  
Tema 2: Organització territorial de l'estat. Principals institucions de l'estat.
  
Tema 3: Els Estatuts d'Autonomia: el seu significat. Institucions de la Generalitat Valenciana.
  
Tema 4: El municipi: competències. El terme municipal. La població.
  
Tema 5: Organització municipal.
  
Tema 6: La funció pública local i la seua organització. Drets i deures dels funcionaris públics locals.
  
Tema 7: El procediment administratiu: concepte i regulació. Fases del procediment.
  
Grup II: Matèries específiques relacionades amb el lloc de treball
  
Tema 1: Concepte de biblioteconomia.
  
Tema 2: La biblioteca pública: concepte, normativa i servicis.
  
Tema 3: El préstec automatitzat de documents en les biblioteques públiques.
  
Tema 4: Ingrés i preparació de document i la seua organització en les biblioteques públiques.
  
Tema 5: Els catàlegs com a instrument de recuperació de la informació.
  
Tema 6: Servicis d'informació i referència. L'ús de l'OPAC.
  
Tema 7: Activitats d'animació a la lectura.
  
Tema 8: Servicis d'extensió bibliotecària.
  
Tema 9: Sistemes de biblioteques públiques: les xàrcies urbanes.
  
Tema 10: La comunicació i l'orientació a l'usuari de la biblioteca.
  
Tema 11: Història del llibre: principals etapes i les seues característiques.
  
Tema 12: Història de les biblioteques: principals etapes i les seues característiques.
  
Tema 13: El Manifest de la Unesco per a Biblioteques Públiques.
  
Tema 14: Llei 10/1986, d'Organització Bibliotecària de la Comunitat Valenciana.
  
Tema 15: La secció infantil en les biblioteques públiques.
  
Tema 16: Tipus de biblioteques.
  
Subaltern de piscina
  
1. Denominació de la plaça: subaltern de piscina.
  
2. Naturalesa: funcionarial (Grup E).
  
3. Nombre de places: una.
  
Es fa constar que es constituirà una borsa de treball per a interins, amb els aspirants que una vegada superats tots els exercicis no hagen obtingut plaça.
  
4. Titulació exigida: Certificat d'Escolaritat i estar en possessió del títol de manipulador d'aigües, expedit per la Conselleria de Medi ambient (Art. 20 Decret 255/1994, de 7 de desembre, del Govern Valencià, pel qual es regulen les normes higienicosanitàries i de seguretat de les piscines d'ús col·lectiu i dels parcs aquàtics).
  
5. Tribunal específic: assessors del tribunal que assistixen a la sessió amb veu però sense vot:
  
Un especialista de valencià
  
6. Sistema de selecció: oposició.
  
7. Drets d'examen: 15,63 euros. Els interessats efectuaran l'ingrés en el número de compte següent: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 8526689048. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'Oficina d'Ocupació, on conste que estant desocupat no percep cap prestació ni subsidi de desocupació.
  
8. Proves de l'oposició
  
8.1. Exercicis obligatoris i eliminatoris
  
Primer exercici. Consistirà en la realització d'un qüestionari de 20 preguntes dirigides a apreciar el coneixement dels aspirants en relació amb el temari. Les qüestions plantejades se seleccionaran pel tribunal per sorteig celebrat immediatament abans del començament de l'exercici, entre les propostes presentades en eixe moment pels membres del tribunal. La duració de l'exercici serà d'hora i mitja. La qualificació serà de 0 a 10 punts, sent necessari per a aprovar obtindre'n cinc punts com a mínim.
  
Segon exercici. Constarà de les proves següents: a) Resolució d'un o diversos problemes d'aritmètica elemental; b) Realització de dos supòsits pràctics relacionats amb el temari de la convocatòria i dirigits a apreciar la capacitat dels aspirants per a realitzar les funcions pròpies del lloc de treball, segons indicacions que farà el tribunal. Les preguntes se seleccionaran pel tribunal per sorteig celebrat immediatament abans del començament de l'exercici, entre les propostes presentades en eixe moment pels membres del tribunal. La duració d'exercici serà de mitja hora la primera part i d'una hora la segona, qualificant-se de 0 a 5 punts la prova aritmètica i de 0 a 10 punts els supòsits pràctics, sent necessari per a aprovar obtindre la mitat de la puntuació màxima en cada una de les proves de l'exercici, no resultant aprovat l'exercici si s'ha suspés alguna de les dos proves.
  
8.2. Exercici obligatori, però no eliminatori
  
Tercer exercici. Consistirà en la realització de dos proves: 1) Coneixement oral del valencià, per mitjà de lectura d'un text elegit pel tribunal; 2) Coneixement escrit del valencià, per mitjà d'una traducció del valencià-castellà i viceversa, d'un text elegit pel tribunal, durant un temps màxim de 20 minuts. La qualificació d'este exercici serà de 0 a 2 punts.
  
9. Temari
  
Tema 1. La Constitució espanyola de 1978: principis fonamentals. Organització territorial de l'estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població. Organització municipal. Competències.
  
Tema 3. El Decret 255/1994, del Consell de la Generalitat Valenciana, pel qual es regulen les condicions higienicosanitàries de les piscines d'ús públic: característiques del vas i instal·lacions.
  
Tema 4. El Decret 255/1994, del Consell de la Generalitat Valenciana, pel qual es regulen les condicions higienicosanitàries de les piscines d'ús públic: característiques, tractament i vigilància de l'aigua.
  
Tema 5. El Decret 255/1994, del Consell de la Generalitat Valenciana, pel qual es regulen les condicions higienicosanitàries de les piscines d'ús públic: del personal encarregat i les seues funcions.
  
Tema 6. El Decret 255/1994, del Consell de la Generalitat Valenciana, pel qual es regulen les condicions higienicosanitàries de les piscines d'ús públic: dels usuaris. Reglament de règim intern.
  
Tema 7. El Decret 255/1994, del Consell de la Generalitat Valenciana, pel qual es regulen les condicions higienicosanitàries de les piscines d'ús públic: infraccions i sancions.
  
Tema 8. Emmagatzematge i conservació de materials i productes químics. Reial Decret 1.078/1993, de 2 de juliol, sobre classificació, envasament i etiquetatge de preparats perillosos.
  
Tema 9. Manteniment d'instal·lacions esportives municipals: el seu caràcter de servici públic. Organització i funcionament.
  
Tema 10. Ferramentes i maquinàries necessàries per a la conservació de l'aigua.